نواں بژنی کننت روشے
پسل چو نیتانی 
بے گزر کَسّی مہ وات 
کہ روش ءِ نیم روش ءَ گوں دستاں روش ءِ دیمپانی 
سراں سائے نہ پیتافانی سابندے
توئے رنجا
چو ہور ءَ کلراں گوڑتہ
من ءَ بے لیکویں تئ مہروانیں وزتانی
وزتءَ گپتہ
نواں بژنی کننت روشے
ترا مئیں ڈکھ
من بے شون آں
دل انت ھازغ
بھران انت بھانکرانی بستغیں بَنّو
سذاں انت
ساہ تنداں امسریں لی آ
پہ مرگ ءَ پاری ایں تئ امبری ایں موتک ءِ حال انت
من ءَ بے لیکویں تئ مہروانیں وزتانی
وزتءَ گپتہ
نواں بژنی کننت روشے
ترا مئیں ڈکھ
صادق مری